b"\n_START_ARTICLE_\nPla\xc3\xa7a V\xc3\xadctor Catal\xc3\xa0, 2\n_START_SECTION_\nDescripci\xc3\xb3\n_START_PARAGRAPH_\nEdifici de planta rectangular, format per dues crugies, amb la coberta plana. Est\xc3\xa0 distribu\xc3\xaft en planta baixa i dos pisos. La fa\xc3\xa7ana principal presenta totes les obertures rectangulars, amb l'emmarcament d'obra. A la planta baixa hi ha un gran portal, al primer pis dos finestrals, amb sortida a un balc\xc3\xb3 corregut amb barana d'obra decorada, i a la segona planta, dues finestres balconeres amb la mateixa barana. La fa\xc3\xa7ana est\xc3\xa0 emmarcada per dues motllures verticals, a mode de pilastres, i est\xc3\xa0 coronada amb cornisa motllurada damunt la qual hi ha una ampla barana d'obra igual que les anteriors, amb la data de construcci\xc3\xb3 del 1933, situada en el plaf\xc3\xb3 central._NEWLINE_La fa\xc3\xa7ana al carrer de la Riera \xc3\xa9s for\xc3\xa7a m\xc3\xa9s senzilla. Presenta dos balcons, un exempt i l'altre corregut, al primer pis i una terrassa descoberta a la segona planta. Dues motllures corregudes marquen les l\xc3\xadnies divis\xc3\xb2ries dels pisos._NEWLINE_El parament \xc3\xa9s arrebossat i pintat de color groc."